
„În viața altor naţiuni țărănimea a putut avea şi a avut un 
rol secundar, şters; pentru noi, însă, e izvorul românismului 
pur şi etern. La noi, singura realitate permanentă, 
inalterabilă, a fost şi a rămas țăranul”. (Liviu Rebreanu) 


În „motto”-ul de mai sus reiterez un fragment esenţial din 
Discursul de recepţie, intitulat „Laudă ţăranului român”, 
rostit de către Liviu Rebreanu, în 1939, la primirea în 
rândurile membrilor titulari ai Academiei Române, căruia 
istoriografia românescă îl tecunoaşte meritele de a fi fost 
un prozator şi dramaturg român, unul dintre marii scriitori 
români ai secolului al XX-lea, iar critica românească îi 
atribuie şi menţiunea onorantă de a-l socoti întemeietorul 
romanului modern al literaturii române. Conformându-se 
întrutotul „uzanței” academice, aceea de a elogia un 
înaintaş, scriitorul Liviu Rebreanu se prezintă în plenul 
Academiei Române „cu strămoşul meu şi al unora dintre 
d-voastră, într-un sens mai larg strămoşul tuturor: țăranul 
român...”, pe care-l va elogia cum nu se poate mai bine: 
„[ăranul e începutul şi sfârşitul. Numai pentru că am fost 
neam paşnic de ţărani, am putut să ne păstrăm fiinţa şi 
pământul [...] iar limba noastră, cultivatănumai de ţărani, în 
legătură cu pământull şi cu lumea concretă, a păstrat 

puternică şi colorată, ritmul vieţii mişcătoare”. Finalul 
pledoariei academice a lui Liviu Rebreanu este unul apoteozant întru /auda ţăranului român: „Suntem 
şi vom fi totdeauna neam de ţărani. Prin urmare destinul nostru ca neam, ca Stat şi ca putere 
culturală, atârnă de cantitatea de aur curat ce se află în sufletul ţăranului. Dar mai atârnă, în aceeaşi 
măsură şi de felul cum va fi utilizat şi transformat acest aur în valori eterne”. 


Într-adevăr, la acea vreme învolburată de un nou război, cu opera-i literară aproape încheiată, 
dovedind certe abilităţi de explorare a vieţii trăitoare a ţăranului român, din mijlocul căreia provenea, 
scriitorul Liviu Rebreanu reuşise deja să scoată la lumina prezentului câteva „eşantioane” din filonul 
de aur curat, „aflat în sufletul ţăranului”, cărora le-a dat „valoare eternă”. Desigur , nu poate fi vorba 
decât despre romanele sale „lon” (1920), „Pădurea spânzuraţilor” (1922) şi „Răscoala” (1933), primite 
de publicul cititor şi critica literară cu o largă recunoaştere a valorii acestora, răsfrântă şi asupra 
autorului, pe care-l vedeau încă de pe atunci ca pe un clasic al literaturii române. 


lată cum îl aprecia celebrul critic literar sămănătorist, Eugen Lovinescu: „Liviu Rebreanu a ridicat cele 
mai mari construcţii epice din literatura noastră pe care <modernismul liric> nu le putea nici măcar 
înțelege. [...] Este remarcabilă capacitatea creatoare a autorului, cât şi tendinţa acestuia de 
revendicare a ruralulu, a mediului țărănesc cu valorile sale”. La scurtă vreme de la apariţia romanului 
„lon”, Eugen Lovinescu a publicat, mai întâi în revista „Sburătorul” şi mai apoi în impresionanta sa 
„Istorie a literaturii române contemporane”, incontestabile aprecieri critice asupra acestuia: „Apariţia 
lui lon este cea mai puternică creaţie obiectivă a literaturii române. [...] Romanul lui Liviu Rebreanu 
rezolvă o problemă şi curmă o controversă; autorul demonstrând, printre cei dintâi, că literatura 
despre ţărani nu trebuie să fie necondiţionat semânâtoristă.” Mai mult de atât, ilustrul critic plasează 
opera lui Rebreanu în contextul literaturii universale: „Formula lui lon nu e una nici actuală, nici 
comodă, ea e, totuşi, formula marilor construcţii epice, formula romanului naturalist, a Comediei 
umane, de pildă, dar, mai ales, formula operei tolstoiene, a zugrăvirii unui vast panou de fapte 
învălmăşite, curgător şi natural, formulă realizată rar în toate literaturile şi pentru prima dată la noi în 


lon”. 


Ţinând ştacheta sus ridicată şi esteticianul critic şi istoric literar, Tudor Vianu, semnalează cu 
autoritatea-i consacrată: „Ne aflăm în fața unui scriitor obiectiv, care uimeşte prin puterea de a 
prezenta viaţa în complexitatea ei socială şi pshiologică, prin personaje surprinse în umila şi precara 
lor realitate”, iar verdictul său critic este unul imbatabil. „Niciodată realismul românesc, înaintea lui 
Rebreanu, nu înfiripase o viziune a vieţii mai sumbră, înfruntând cu mai mult curaj urâtul şi 
dezgustătorul, întocmai ca în varietatea mai nouă a realismului european, crudul naturalism francez şi 


Fed 


rus . 


Trecând, nu fără regret, peste „judecătile de valoare” asupra operei lui Liviu Rebreanu formulate cu 
condescendenţă de către alți remarcabili critici şi literați, între care: Şerban Cioculescu, Pompiliu 
Constantinescu, Mihail Sebastian, Vladimir Streinu, mă voi opri, pentru „sintetizare” la ilustrul istoric 
şi critic literar, considerat fără echivoc „părinte al criticii ronâneşti”, George Călinescu, autorul 
monumentalei „Istorii a literaturii române de la origini şi până în prezent”, Ed. Fundațiilor regale, 1941, 
cel care a consacrat analizei exigente a operei lui Liviu Rebreanu nu mai puţin de şapte pagini, 647- 
653, aflate la începutul cuprinzătorului capitol, Romancierii, 1920-1930. 


Astfel, trecând cu mare atenţie peste nuvelistica de început a scrierilor lui Rebreanu, George 
Călinescu va da un prim verdict critic:: „Sigur este că azi descoperim în această nuvelistică liniile 
operei mature. [...] Aceste nuvele, azi îngălbenite, arată raza de investigaţie psihologică a scriitorului, 
care este sufletul întunecat, quasi-bestial, cu procese încete, trudnice, cu izbucniri violente, aproape 
fioroase”. 


Îndreptându-şi critica înspre opera romancieră a lui Rebreanu, Călinescu îi subliniază esenţa 
originară a acesteia: „La Rebreanu, viaţa ruralulu n-are nici complexitatea existenţei orăşeneşti, dar 
nici îngustimea traiului vegetativ. Țăranul vieţuieşte integral, însă obiectiv. Gândirea lui e a întregii 
lumi din care face parte, reacţiunile îi sunt uniforme.” Referindu-se la „lon”, primul roman de succes al 
romancierului, aprecierea călinesciană este una neîndoielnică: „lon este o epopee perfectă şi dacă 
vrem să-i găsim cusururi, trebuie să ne punem dintr-un punct de vedere stric teoretic. Romanul s-a 
născut viabil în ciuda scriitorului a cărui conştiinţă estetică se ghiceşte inferioară creaţiei. Este 
neîndoios că autorul exaltă pe lon, că vede în el o figură măreaţă a câmpului”. Şi tot el va continua cu 
aceeaşi asupra de măsură: „lon e un poem epic solemn ca un fluviu american, o capodoperă de 
măreție liniştită”. De altfel, cu referire directă la autor, Călinescu va delibera cu aceeaşi minuţie: 
„Niciun scriitor al Ardealului nu a zugrăvit cu mai deplină nepărtinire incertitudinea din sufletele 
Românilor de peste munţi din epoca Imperiului. Acest realism e mai patriotic decât toate tiradele”. 


„Pădurea spânzuraţilor”, cel de al doilea roman ieşit de sub admirabila pană scriitoricească a lui Liviu 
Rebreanu, după cum mărturiseşte propria-i dedicație, s-a dorit să fie unul închinat „amintirii fratelui 
meu Emil, executat de austro-unguri, pe frontul românesc, în anul 1917”. Întrupându-şi fratele în 
figura lui Apostol Bologa, eroul principal al romanului, „şi el ofiter în armata austro-ungară, corect nu 
numai ca soldat, ci şi viteaz austriac, cu o lealitate onorabilă în sfera îngustă a serviciului, dar cu o 
conştiinţă ineficientă, decis, spre oroarea Românilor, de a fi un patriot austriac sau un franc trădător, 
martir, pentru Români, deşi canalie pentru Imperiali”, aşa cum îl vede şi G. Călinescu. În cele din 
urmă, „înspăimântat de a fi trimis pe front cu adversari români”, Bologa, încercând să dezerteze, este 
prins şi condamnat la moarte „prin spânzurare”, în aceeaşi pădure în care a fost spânzurat şi ofiţerul 
ceh Svoboda, „la care asistase copleşit”. 


Pentru cititorul pasionat, aşa cum şi-a dorit şi autorul, romanul „Pădurea spânzuraţilor” este o carte de 
suflet şi nu una de război, este o lectură interesantă. Potrivit aprecierii călinesciene, dar şi ale altor 
numeroase exegeze exprimate de-a lungul timpului, romanul „Pădurea spânzuraţilor” este „primul 


roman de analiză psihologică din literatura română”, atribuindu-i fără preget scriitorului Liviu 
Rebreanu o nouă „întâietate” descizătoare de drumuri. 


Ampla răscoală ţărănească a anului 1907, cea mai dramatică confrunare a ţărănimii româneşti cu 
moşierii, proprietari de pământ şi autorităţile statului, incapabile să supravegheze respectarea 
contractului social valabil, al cărei deznodământ a fost unul deosebit de sângeros, i-a inspirit lui Liviu 
Rebreanu romanul „Răscoala”, editat în 1933, „cu titluri de manifest”, în două volume: „Se mişcă 
țara'Şi „Focurile”, dar şi cu capitole precum: Răsăritul, Pământurile, Flămânzii, care anticipează 
desfăşurarea naraţiunii. 


Considerat de către Călinescu „un roman al gloatei, în care mulţimea de ţărani se conturează ca un 
personaj colectiv; scriitorul nu vede individualul, ci numai colectivul. [...] Nicio figură nu se poate 
memora. [...] Liviu Rebreanu surprinde foarte exact ceea ce pshiiologul francez Gustave le Bon 
numea «la psychologie de la foule» (psihologia mulțimii)”. 


În analiza operei lui Liviu Rebreanu, Călinescu mai trece sub „vizoru/” exigent al criticii sale şi alte 
scrieri rebreniene, între care: „Ciuleandra”, „Jar'”, „Adam şi Eva”, „Gorila”, „Amândoi”, cărora le 
găseşte „multe izbutiri, dar şi unelei inegalităţi”. 


Cu toate că nu face nicio referire la opera dramatică a scriitorului, G. Călinescu va interpune în 
materialul său critic şi alte două aprecieri de esenţă: Prima: „Meritul domnului Rebreanu este că, 
bazat pe o dreaptă intuiţie, a rămas totuşi în sfera unei conştiinţe artistice superioare, că a eliminat 
lirismul, creând romanul obiectiv. Eroul este sufleteşte elementar, conştiinţă care oglindeşte şi înalţă 
încât literatura aceasta nu e folclor ci artă” şi ultima, ca un corolar conclusiv: „Liviu Rebreanu este un 
mare scriitor şi pe drept cuvânt creatorul romanului românesc modren, cu mult asupra a ceea ce 


epoca lui produsese” (s.n.). 


La cele expuse până acum, din respect pentru cititori, dar şi pentru a întregi distinsa personalitate a 
prozatorului, dramaturgului şi academicianului Liviu Rebreanu, se cuvine întreprinsă şi o „trecere în 
revistă” a biografiei, care să evidenţieze cât se poate de bine modalitatea fericitei împletiri a firului 
vieţii cu cel al creaţiei sale memorabile. 


Având deja „jaloanele de orientare” ale biografilor, să pornim, dară, la drum. Liviu Rebreanu a venit 
pe lume la 28 noiembrie 1885, în satul Târlişua, aparţinătpr azi jud. Bistriţa Năsăud, fiind primul copil, 
din cei 14, ai familiei Rebreanu - tatăl, Vasile, învăţător şi Ludovica (n. Diuganu) - mama, pasionată 
de teatru în tinereţe. Mai târziu, recunoscător, îşi va nemuri părinţii în chipul familiei Herdelea din 
Răscoala. Peste patru ani, în 1889, familia Rebreanu se va muta „în Măieru, pe valea Someşului 
Mare”, locul „trăirii celor mai frumoase şi mai fericite zile ale vieţii mele”, după cum va mărturisi în 


Cuibul visurilor, identificat de cercetători „cu vechiul sat Prislop, de lângă Năsăud”. În 1895, la zece 
ani, după ce „făcuse cunoştinţă la Măieru cu Poveştile ardeleneşti ale lui lon Pop-Reteganul”, a urmat 
două clase în limba română la Liceul Grăniceresc din Năsăud, după care alte trei clase în limba 
maghiară la Gimnaziul Evanghelic din Bistriţa, acolo unde, „ca elev îndrăgostit în clasa a V-a, scrie 
prima şi ultima sa poezie, de fapt un vodevil, în limba maghiară; gen dramatic pe care-l va urma fără 
succes mai târziu.” 


Anul 1900 îl găseşte elev la Şcoala Superioară din Honvezi (Ungaria). Aici manifestă interes pentru 
învățarea limbilor străine, dar are şi „abateri” de la regulamentul şcolar. În următorii trei ani (1903- 
1906) îl aflăm „ca student bursier al statului austro-ungar” frecventând curs urile Academiei militare de 
la Budapesta, pe care le absolvă în septembrie 1906, cu gradul de sublocotenent, „fiind repartizat la 
regimentul de honvezi regali din Gyula”. Aici, pe lângă obligaţiile cazone, „se preocupă de lecturi ale 
clasicilor universali, conspecte şi proiecte de literatură dramatică, scrie şi transcrie în maghiară cinci 
povestiri cu caracter anticazon”. După 17 luni, la 12 feb. 1908, „sub presiunea unor încurcături 
băneşti, este forțat să demisioneze din armată şi aflat în «arest la domiciliu» se hotărăşte să se 
dedice literaturii”. Toate aceste momente dificile trăite le va nota întocmai în Journal-ul său. Spre 
dezolarea părinţilor, „care-l ştiau un domn realizat”, revine în Prislopul Năsăudului unde are prilejul 
nemijlocit „să ia contact cu ţăranul român”, fapt consemnat irevocabil: „aici l-am cunoscut mai bine, 
aici m-am impregnat de toate suferinţele şi visurile lui - lucruri care aveau să treacă mai târziu în 
literatura mea”. 


Pornit pe această cale, la 1 nov.1908, îşi face debutul în literatură, publicându-i-se nuvela Codrea în 
revista sibiană „Luceafărul”. În 1909 participă la serbările Astra de la Sibiu, după care „trece munţii şi 
se stabileşte în Bucureşti, unde frecventează cenaclul lui M.Dragomirescu şi prezintă nuvela Proștii”. 


Vine anul greu, 1910, când, „la cererea guvernului maghiar de a fi extrădat gazetarul ardelean”, în 
februarie, Liviu Rebreanu este arestat şi deținut la Văcăreşti, acolo a scris nuvela „Culcuşul”, bine 
primită în cenaclu. „Odiseea” continuă, fiind transferat la închisoarea din Gyula, „acolo unde scrie 
Golanii şi face multe traduceri”. La apelul său, va fi eliberat în 16 august şi revine ca notar în zona de 
baştină. Nu stă mult şi pleacă la Bucureşti, având aici o situaţie financiară dificilă. A debutat în revista 
„Convorbiri critice” şi împreună cu Mihail Sorbul scoate revista „Scena”, dedicată teatrului şi muzicii. 
Făcându-se cunoscut în lumea teatrului, în iunie 1911 „este numit secretar literar la Teatrul Naţional 
din Craiova, condus de Emil Gârleanu”. Aici, sosind tânăra actriță Ştefana (Fanny) Rădulescu, în 19 
ianuarie 1912, se căsătoreşte cu ea, „adoptând-o şi pe fiica acesteia, Puia-Florica”, precum atestă şi 
biografii săi. 

Urmare a frecventei sale publicistici în reviste, este primit în Societatea Scriitorilor Români. La 1 mai 
1912, se mută la Bucureşti, însă, chiar dacă soţia a fost angajată artistă la Teatrul Naţional, iar el 
având doar colaborări sporadice la diverse reviste, situaţia financiară a noii familii se înrăutățește şi 
mai mult; la aceasta adăugându-se şi „ajutorul cerut cu disperare al numeroasei sale familii de la 
Prislop”. 


În 1916, după intrarea României în război, ca fost ofițer, „şi-a oferit voluntar participarea, dar a fost 
refuzat”. Bucureştiul fiind ocupat de germani, „se izolează în casă, continuând să scrie la romanul lon, 
aflat în pregătire”. În mai 1917, fratele său, Emil Rebreanu, ofițer în armata austro-ungară, „ acuzat de 
dezertare şi spionaj”, este condamnat la moarte şi „spânzurat”. În primăvara lui 1918, „prins şi 
anchetat de ocupanţi”, Liviu Rebreanu a reuşit cu greu să se refugieze în supraaglomeratul oraş 
laşi. Aici, are „momentul de inspiraţie” al viitorului roman Adam şi Eva . În 1919, revine la Bucureşti, 
dar va întreprinde şi o călătorie în Transilvania, „documentându-se atent în legătură cu sfârşitul tragic 
al fratelui său, Emil”. La întoarcere, începe romanul „Pădurea spânzuraţilor”, fără a-l finaliza, dar scrie 


intens pentru a termina romanul lon, pe care-l va edita în 20 noiembrie 1920, sub titlul „Zestrea”, la 
Editura Alcalay, moment care a marcat în literatura română „trecerea la proza de tip obiectiv, 
începutul romanului modren românesc”, cum deja a fost menţionat. 


A finalizat apoi şi romanul „Pădurea spânzuraţilor”, apărut în 1922 la Editura Cartea Românească, 
fiind considerat de critică: „primul roman de introspectie şi analiză pshiologică, realist şi obiectiv, din 

literatura română”. 


Cu deplină recunoaştere literară prin acordarea „Marelui premiu al romanului” şi a medaliei „Bene 
Merenti”, devenit un autor favorit în rândul cititorilor, situaţia sa financiară cunoaşte o sensibilă 
îmbunătăţire, etalată şi prin numeroasele responsabilităţi şi posturi pe care le ocupă în societatea 
românească. Astfel, în decembrie 1929 este numit director al Teatrului Naţional din Bucureşti, iar 
peste un an va fi instalat de primul-ministru la conducerea Direcţiei Educaţiei Poporului; post din care 
va demisiona la sfârşitul anului 1930, „în urma unor cumplite dezamăgiri”. Se retrage la Valea Mare 
de lângă Piteşti, acolo unde, „cumpărându-şi o casă şi o vie, vor fi scrise majoritatea scrierilor sale 
de-acum încolo”. Aici termină de scris versiunea definitivă a romanului „Răscoala”, masivul „roman al 
gloatei”, apărut în 1933 la Editura Adevărul, care i-a întărit poziţia sa scriitoricească. Mai notează 
biografii că în această perioadă: „rulează la cinematograful Capitol din Bucureşti filmul «Ciuleandra»", 
primul film sonor vorbit în româneşte, fiind o adaptare cinematografică a nuvelei sale cu acelaşi 
nume. 


Continuându-şi prolifica sa activitate literară, n-a fost de mirare că în 25 mai 1939, la propunerea 
îndreptăţită a lui Mihail Sadoveanu, scriitorul Liviu Rebreanu a fost primit ca membru titular al 
Academiei Române, având un memorabil Discurs de recepţie. Se adeverea de aievea „spusa” lui 
George Călinescu: „Dacă Sadoveanu e rapsodul literaturii române moderne, Rebreanu este 
romancierul ei”. 


La începutul anului 1941 lui Liviu Rebreanu i se reîncredințează conducerea Teatrului Naţional, dar 
acceptă şi conducerea cotidianului „Viaţa”. Bucurându-se de înalte onoruri în mediul cultural 
românesc, la 27 ian. 1942 este decorat cu Ordinul „Coroana României”, în grad de Mare Cruce. 
Efectuează apoi „un turneu de conferinţe” despre cultura românească, mai întâi, în multe oraşe ale 
Germaniei, iar, mai apoi, la Zagreb şi Weimar, pentru „constituirea Societăţii culturale pan-europene”, 
susţinându-i cu tărie „caracterul apolitic” al acesteia. 


La începutul anului 1944, bolnav fiind, face un control radiologic în urma căruia „i se evidenţiază 
opacitatea suspectă a plămânului drept” şi ca urmare, la 4 aprilie 1944 se retrage definitiv la 
proprietatea sa din Valea Mare pentru îngrijiri. Aici, în iulie, va nota în Jurnalul său: „Perspective 
puţine de salvare, dată fiind vârsta mea, chistul din plămânul drept, emfizemul vechi şi bronşita 
cronică”. Într-adevăr, peste puţin timp, la 1 septembrie 1944, la Valea Mare, Liviu Rebreanu, în vârstă 
de 59 de ani, ia drumul cel fără de întoarcere al Veşniciei, Peste câteva luni va fi reînhumat la 


Cimitirul Bellu. 


În legătură cu sfârşitul lui Liviu Rebreanu mai există şi o altă versiune semnalată de Ivan Porter în 

Operaţiunea „Autonomus”, Ed. Humanitas, 1991, potrivit căreia: „Liviu Rebteanu, aflându-se în 
noaptea lui 23 august 1944, în maşina generalului Manolescu, ar fi fost împuşcat de un soldat care 
asigura un baraj, iar rana respectivă i-ar fi cauzat decesul de la 1 septembrie”. Plauzibilă, dată fiind 
incerta situaţie de atunci... 


Aşa cum i-a fost recunoscută uriaşa-i personalitate literară încă din timpul vieții, tot aşa, după sfârşitul 
său prematur, posteritatea scriitorului Liviu Rebreanu este şi acum la fel de luminoasă la cei 139 de 
ani de la naştere şi 80 de ani ai veşniciei sale, manifestându-se în răstimpul celor opt decenii scurse 


pe răbojul timpului nestatornic printr-o serie largă de manifestări culturale, mereu îmbogăţite în 
contextul lor rememorator, păstrându-i intactă strălucirea „ctitorului romanului modern românesc”. 


Închinându-i-se întru neştearsă amintire: Casa memorială de la Măieru, subintitulată „Cuibul visurilor 
mele”, cum o denumea obişnuit Liviu Rebreanu în scrierile sale, Casa memorială Liviu Rebreanu şi 
Fanny Rebreanu de la Bucureşti, donată de fiica sa adoptivă, Puia Florica Rebreanu, Muzeul 
Memorial Liviu Rebreanu de la Năsăud, Casa memorială Liviu Rebreanu de la Valea Mare; în toate 
acestea fiind expuse numeroase obiecte de patrimoniu, mobilier, cărți, fotografii, tablouri, 

manuscrise, reprezentând împreună o valoroasă moştenire culturală care evocă cu autenticitate 
personalitatea scriitorului Liviu Rebreanu. 


În ciuda „schimbărilor de regim” survenite în istoria României, opera lui Liviu Rebreanu a fost, este şi 
va fi mereu prezentă în manualele şcolare, în cursurile facultăţilor de litere, în reviste şi enciclopedii 
culturale, iar editurile vor continua de-a pururi să-i scoată noi şi noi ediții şi asta, indubitabil, pentru că 
scrierile sale oglindesc cum nu se poate mai bine sufletul ţăranuluii român. În acelaşi timp, legat de 
posteritatea scriitoului, demn de notat este şi faptul infailibil că numele lui Liviu Rebreanu a devenit 
eponim pentru o multitudine de instituţii publice: biblioteci, companii şi săli de teatru, colegii şi grupuri 
şcolare, licee şi gimnazii, cum şi pentru bulevarde, piaţete şi străzi ale diferitelor oraşe ale ţării, ba 
chiar şi pentru o localitate rurală a județului Bistriţa Năsăud. 


Păstrându-mi, neuitate şi la fel de vii, amintirile liceanului care am fost cu mult timp în urmă, regăsesc 
lesne în memorie acele înălţătoare în spirit ore de limba română care evidenţiau puternicile trăsături 
de caracter ale eroilor romanelor lui Rebreanu. 


Poate de aceea sau poate din postura simţitoare a cititorului împătimit, care mă consider, cred că cel 
mai bine şi mai potrivit pentru încheierea acestui eseu memorial este să ţin mereu aprinsă candela 
veşniciei lui Liviu Rebreanu, rostindu-i cu evlavie unul dintre psalmii  cugetării sale: „Sufletul 
românesc e cea mai mare minune a Istoriei. Zeci de neamuri străine l-au hărțuit şi l-au schingiuit; 
veacuri multe a gemut sub multe stăpâniri vrăjmaşe; popoare falnice s-au stins, împărăţii trufaşe s-au 
prăbuşit în jurul lui şi peste dândul; nimic nu i-a putut zdruncina credinţa în soarta lui şi, când a venit 
ceasul, s-a înfăţişat lumii mai unitar, mai sănătos, mai încrezător ca orice alt neam. Graniţile silnice, 
care ne-au ciopârţit sute de ani, n-au fost în stare să ne atingă inima”. 


Evaluare: w %* 4 4% + Thank You! 

